open-index/open-wikipedia-markdown huggingface dataset:
Río Arba

O **Arba** é un río de España, o principal afluente do río Ebro pola marxe esquerda en Aragón. En realidade, aínda que na súa desembocadura trátase dun único río, o río Arba está formado pola unión doutros dous, chamados tamén Arba, o Arba de Biel e o Arba de Luesia, que recollen en ambos os casos augas procedentes das serras prepirenaicas, concretamente da serra de Luesia, chamada de Santo Domingo.

## Características 
O Arba de Biel nace na vertente sur da serra de Santo Domingo. Flúe cara ao sur por un val encaixado ata Luna onde se abre ao entrar na chaira de Cinco Villas. En Erla xira en dirección oeste, pechando polo sur o centro urbano da vila de Ejea de los Caballeros, ata o seu encontro, pouco máis adiante, co Arba de Luesia. Á súa vez, o Arba de Luesia nace na vertente sur da mesma Serra de Santo Domingo. Desde alí discorre en dirección suroeste ata Biota, onde se abre ao entrar na chaira tomando rumbo sueste cara a Ejea, onde se atopa cos do Arba de Biel e o Riguel.

Unha vez unidos o Arba de Luesia e o Arba de Biel, pouco máis abaixo do centro urbano de Ejea, a canle do Arba atravesa pártea sur do termo municipal desta vila e cruza de norte a sur todo o termo de Tauste, ata desembocar no río Ebro, finalmente, en Gallur.
Volkswagen Race Touareg

O **Volkswagen Race Touareg** é un automóbil prototipo deseñado para a competición off-road, que mantén o nome do SUV de serie Touareg. Debutou no Rally Dakar de 2004. Anteriormente VW competira cos buggys de tracción traseira Volkswagen Tarek. O prototipo do Race Touareg foi deseñado para comptir na categoría T2 por Volkswagen Motorsport. Bruno Saby, o piloto, acadou a sexta posición no Dakar de 2004. Ao ano seguinte, Jutta Kleinschmidt obtivo a terceira posición.

No 2006, o surafricano Giniel de Villiers quedou segundo na proba, a posición máis alta acadada por un cohce diésel na competición. A súa primeira vitoria veu con Carlos Sainz no Rally de Europa Central de 2008. Finalmente, no rally de 2009, Volkswagen obtivo a vitoria con Giniel de Villiers e o seu copiloto Dirk von Zitzewitz.

## Motores
## Resultados no Dakar
## Notas 
## Véxase tamén
### Outros artigos
*Volkswagen Touareg
*Volkswagen Tarek
*BMW X3 CC

### Ligazóns externas
*Prueba del Volkswagen Race Touareg en motor.terra.es, accedido o 13 de xaneiro de 2011, .
*Galería de fotos
Río Arga

[260px|miniatura|O río Arga en [Pamplona]]
O **Arga** é un río de Navarra, que nace en Urkiagan, no concello de Erroibar, e desemboca no río Aragón preto de Funes. Dos seus 2.759&nbsp;km² de conca, 2.652 pertencen a Navarra, e só 107 corresponden á cabeceira arabesa do seu afluente o río Araquil.

Os principais afluentes do río Arga son: Ulzama, Juslapeña, Araquil e Salado pola marxe dereita, e Urbi, Elorz e Robo pola marxe esquerda.
Gabrielle Giffords

**Gabrielle Dee "Gabby" Giffords**, nada en Tucson (Arizona) o 8 de xuño de 1970, é unha política estadounidense, membro da Cámara de Representantes dos Estados Unidos polo 8º distrito de Arizona. O 8 de xaneiro de 2011 sufriu un atentado no que faleceron seis persoas durante un mitin en Casas Adobes, preto da súa cidade natal. Está casada co astronauta Mark Kelly.

## Véxase tamén 
### Ligazóns externas 
* Páxina oficial
Río Cidacos

[260px|miniatura|O río Cidacos en [Arnedo]]
O **Cidacos** é un río de España, afluente do río Ebro. Nace ao sur da poboación de Los Campos, en terras de Soria, xunto ao Porto de Oncala e percorre 77&nbsp;km ata desembocar no río Ebro, nas proximidades da localidade rioxana de Calahorra. Pola súa marxe esquerda desembocan os afluentes Baos, Ostaza e Manzanares.

No seu transcurso atravesa ou queda á beira de varias poboacións de Soria, como Villar del Río ou Yanguas, e da Rioxa, como Enciso, Peroblasco, Arnedillo (onde o río recibe augas termais que dan lugar ao Balneario de Arnedillo), Santa Eulalia Somera e Bajera, Herce, Arnedo, Quel, Autol e Calahorra. Con todo, dado que a auga é embalsada varias veces (principalmente, no Pantano de Munilla, no río Manzanares, e na estanca do Perdiguero, xunto a Calahorra) e é usada para a rega das 4057 Ha de ricas hortas da zona, a Calahorra adoita chegar como seco, salvo nos meses máis húmidos do ano.

O río Cidacos, xunto co Ebro, foi durante moito tempo o eixo vertebrador da Rioxa Baixa, e a razón do antigo enclave de Calahorra. Nas localidades de Arnedo e Calahorra atopámonos cunhas zonas verdes denominadas Parque do Cidacos, situadas xunto á canle do río e á Vía Verde do Cidacos.

Segundo unha lenda San Emeterio e San Celedonio foron torturados e finalmente decapitados nun areal do río Cidacos, nos arredores de Calahorra.

Como curiosidade, cabe mencionar que existe na provincia de Navarra outro río homónimo, pero con diferente grafía, o río Zidacos.
Mark Kelly

miniatura|dereita|Kelly.
**Mark Edward Kelly**, nado en Orange, Nova Jersey, o 21 de febreiro de 1964, é un astronauta estadounidense da NASA. Está casado coa congresista demócrata Gabrielle Giffords, tiroteada na matanza de Arizona o 8 de xaneiro de 2011.

## Véxase tamén 
### Ligazóns externas 
* Biografía da NASA
La Quiniela

200px|miniatura|Logotipo da Quiniela.
**La Quiniela** é o nome dun xogo de azar español, xestionado por Loterías y Apuestas del Estado, que se basea nos resultados dos partidos da liga española de fútbol.

## Formato 
A aposta realízase sobre 15 partidos, 14 máis o chamado "Pleno ao quince". Normalmente os partidos son todos os de Primeira División e algúns de Segunda, aínda que tamén hai xornadas nas que se pode apostar por partidos da Liga de Campións, a Copa do Rei ou partidos entre seleccións, entre outros.

Cada partido márcase cun signo para as apostas simples, podendo realizarse apostas de dous ou tres signos (dobres e triplas) para as apostas múltiples. Os signos permitidos son o **1** para apostar pola vitoria do equipo local, a **X** para apostar polo empate, ou o **2**, para apostar pola vitoria do equipo visitante.

## Premios 
Na Quiniela, como noutros xogos de Loterías y Apuestas del Estado, destínase o 55% da recadación aos premios, distribuídos por categorías:
*Categoría especial: 14 acertos máis o Pleno ao quince: 12% da recadación
*1ª Categoría: 14 acertos: 10% da recadación
*2ª Categoría: 13 acertos: 8% da recadación
*3ª Categoría: 12 acertos: 8% da recadación
*4ª Categoría: 11 acertos: 8% da recadación
*5ª Categoría: 10 acertos: 9% da recadación

## Véxase tamén 
### Outros artigos 
*El Quinigol

### Ligazóns externas 
*Páxina oficial
Domenico Scarlatti

**Giuseppe Domenico Scarlatti**, nado en Nápoles o 26 de outubro de 1685 e finado en Madrid o 23 de xullo de 1757, foi un compositor italiano de música barroca. É coñecido especialmente pola composición de sonatas para clavicémbalo.

## Véxase tamén 
### Ligazóns externas 
* Domenico Scarlatti: corazón italiano y pulso español  
* Domenico Scarlatti (1685-1757)
Sequeiras

Como topónimo **Sequeiras** pode referirse a:

;En Galiza
***Sequeiras**, lugar da parroquia de Camporramiro, no concello de Chantada;
***As Sequeiras**, lugar da parroquia do Porriño, no concello do Porriño.

## Véxase tamén
### Outros artigos
***A Sequeira**, lugar da parroquia de Casteláns, no concello de Covelo.
Arturo Vaquero

**Arturo Vaquero Taboada**, coñecido co alcume de **Humanoid**, nado en Santurtzi o 17 de abril de 1971, é un músico e produtor galego de música electrónica.

## Traxectoria
Compaxina o seu labor de compositor (creando bandas sonoras e música para documentais e anuncios en radio e televisión) co de enxeñeiro de son e produtor musical. Xestiona o estudio de gravación Abrigueiro, en Friol. En 2010 foi nomeado ao Premio Goya á mellor canción orixinal por "Agallas vs escamas", composto para o filme *Agallas*.

Logo dunha etapa experimental baixo o nome de Humanoid, en 2002 comezou un novo proxecto co nome de **O.C.R.**.

## Discografía
**Razas* (Arcoiris Produccións 1998)
**Vectorspheres* Cd (Jabalina 1998)
**A Stereophonic Experience* (So Dens 1998)
**Máscotas* (Jabalina 1999)
**Cumulum*.

## Galardóns e nomeamentos 
### Premios Mestre Mateo 
## Véxase tamén
### Ligazóns externas 
* Ficha en galegos.info
Joseba Beloki

**Joseba Beloki Dorronsoro**, nado en Vitoria o 12 de agosto de 1973, é un ciclista vasco retirado. Foi profesional desde 1998. Dende aquela destacou como un bo escalador e un corredor de contra o reloxo de alto nivel, especializado en voltas por etapas.

## Resultados nas Grandes Voltas 
## Véxase tamén 
### Ligazóns externas 
* Reportaxe sobre a traxectoria de Joseba Beloki
Majadahonda HC

A **S.A.D. Hielo Majadahonda** é un equipo de hóckey sobre xeo da cidade de Majadahonda, Madrid (España). Fundouse en 1992 e actualmente compite na Superliga Española de Hóckey Xeo, competición da que se proclamou campión en 1998. Ten a súa sede no Pazo do Xeo no polígono *El Carralero* da localidade madrileña. As súas cores son o vermello e o negro.
## Historia
A S.A.D. Hielo Majadahonda foi fundada en 1992 como **Majadahonda Hockey Club** tomando o relevo do CH Boadilla e do CH Madrid. Na tempada 1996-97 xogou por primeira vez na Superliga, a máxima categoría do hóckey sobre xeo no estado español. Un ano máis tarde conseguía o seu maior éxito ao proclamarse campión. No 2002 o CH Madrid retomou a súa actividade, polo que o Majadahonda non presentou equipo na categoría sénior. Dende o 2004 o Majadahonda HC continúa competindo na máxima categoría do hóckey sobre xeo español, chegando na tempada 2008-09 a superar os cuartos de final no play-off polo título ao Txuri-Urdin donostiarra en tres partidos, gañando o primeiro por 3-2, perdendo o segundo por 5-6 e gañando o definitivo por 4-1, e a xogar por primeira vez en nove anos as semifinais do play-off polo título, onde caeu en dous encontros (6-1 e 8-2) contra o campión da liga regular, o FC Barcelona que finalmente se proclamaría campión de liga contra o CG Puigcerdà.

## Actividade do club
O club destaca polas actividades de promoción e en competición de hóckey sobre xeo. O Majadahonda aporta regularmente xogadores ás distintas categorías da selección de España. Destacan tamén as actividades para veteranos, afeccionados e iniciación ao hóckey sobre xeo.

## Palmarés
* **1 Superliga española:** 1998
Piho Rua

**Piho Rua**, nado o 15 de novembro de 1954 en Rakahanga, é un político das Illas Cook.

## Traxectoria 
Rua serviu como oficial de policía durante vinte anos antes de se converter no xefe executivo da oficina do primeiro ministro, posto no que recibiu críticas por avogar polo control dos medios de comunicación para evitar novas críticas co goberno. Tamén foi controvertido o seu nomeamento como superintendente de policía a pesar de deixar a policía había anos.

Entrou no Parlamento das Illas Cook en 2004 pola circunscrición de Rakahanga vencendo ao antigo primeiro ministro Pupuke Robati. Apoiou a Jim Marurai como primeiro ministro e entrou no gabinete como ministro de Cultura, Turismo e Comisión de Servizo Público.

En maio de 2005 Rua tivo que deixar o goberno polas críticas doutros membros do gabinete., e unha auditoria dos gastos do seu ministerio revelou que gastara 4500 dólares en chamadas nos seus meses no posto, diante o cal Rua concordou en devolver os cartos. En setembro de 2010 anunciou a súa retirada da política.

## Notas 
## Véxase tamén 
### Ligazóns externas 
* Profile at Cook Islands Parliament.
Contra o reloxo

miniatura|dereita|O ciclista Ivan Basso nunha contra o reloxo en 2005.
As **contra o reloxo** constitúen a terceira gran familia de carreiras de ciclismo na estrada (as outras son as Clásicas e as carreiras por etapas).

## Características 
Dende mediados dos anos 1990, hai tamén un Campionato do Mundo destinado a corredores nesta especialidade. Nas probas por etapas sempre adoita haber unha ou varias probas contra o reloxo, dependendo polo xeral da súa duración.

A diferenza do que ocorre nas carreiras en liña, Clásicas ou por etapas, as probas contra o reloxo dispútanse en solitario ou equipos, con saídas separadas de minuto en minuto nas distancias máis curtas (menos de 30 quilómetros), ou de dous en dous, e mesmo de tres en tres minutos para distancias superiores.

## Notas
## Véxase tamén 
*Tour de Francia
### Ligazóns externas 
* Cycling Time Trials .
Río Ega

O **Ega** é un río de España, afluente do río Ebro, que discorre case por completo por Navarra.

Nace en Áraba, preto de Lagran, terra que volve cruzar á altura de Santa Cruz de Campezo, onde se lle suman as augas do río Izki. Aínda en chan arabés recibe as augas do río Istora Galbarra, e volvendo a Navarra, as dos arroios de Galbarra e Lazagorria. Preto das localidades de Abaigar e Labeaga amécenselle o Ubaria, o Sardegi e o Zelaieta. Chegando a Estella recibe o río Urederra, e pasada Estella, o río Iranzu. Desemboca no río Ebro na localidade navarra de San Adrián.

Ao longo de 113 quilómetros drena unha superficie de 1.497&nbsp;km², dos que 416 corresponden a Áraba. O caudal medio do río Ega ao seu paso por Estella é de 13,76 m³/s, o que representa unha achega anual de 476 hm³.
Río Zadorra

O **Zadorra** é un río de España, afluente do río Ebro, que discorre case por completo por Áraba, desembocando entre as localidades de Miranda de Ebro (por cuxa beira realiza os escasos douscentos metros que fai de fronteira entre o País Vasco e Castela e León), e o municipio arabés de Zambrana.

Nace do porto de Opakua no manancial de Los Corrales, no termo municipal de Donemiliaga, ao leste de Agurain, e diríxese ao noroeste para ser represado no encoro de Ullibarri-Gamboa tras recoller as augas do val de Barrundia.

O conxunto dos encoros de Ullibarri-Ganboa e Urrunaga supón unha capacidade de almacenamento de 220 hm³ de auga, utilizados fundamentalmente para a subministración de auga a Vitoria e a maior parte dos municipios do Gran Bilbao.

Os seus principais afluentes son os ríos Urquiola, Albina, Alegría, Zayas e Ayuda.
Camilo Sesto

**Camilo Blanes Cortés**, máis coñecido artisticamente como **Camilo Sesto**, nado en Alcoi (Provincia de Alacant) o 16 de setembro de 1946 e finado o 8 de setembro de 2019, foi un compositor, cantante e produtor musical español. Acadou sona pola súa interpretación na ópera-rock *Jesucristo Superstar*.

## Traxectoria
Era fillo de Eliseo Blanes e Joaquina Cortés, procedente dunha familia humilde. Iniciouse no mundo da música no coro do seu colexio. A mediados da década de 1960 formou parte do grupo pop Los Dayson, cantando en vodas e bautizos pola comarca, interpretanndo cancións de The Beatles, Bee Gees ou o Dúo Dinámico. Logo de editar un disco, en 1965 viaxan a Madrid para participar no concurso de Televisión Española *Salto a la Fama*, onde interpretaron "Flamenco", de Los Brincos. Camilo Sesto quedou na capital tras esta actuación, tocando instrumentos e facendo coros para outros músicos. En 1966 Sesto pasou a formar parte de Los Botines, cos que en 1967 participou na rodaxe da versión cinematográfica española de *El flautista de Hamelín*, protagonizada por Miguel Ríos.

Despois de facer o servizo militar en Almería, e cantar coros para Juan Pardo, en 1970 comezou a súa carreira en solitario como "Camilo Sexto" (con "x"). O propio Juan Pardo produciu o seu primeiro disco, con dous temas: "Llegará el verano" e "Sin dirección". En 1971 modifica o seu nome artístico, pasando ao definitivo "Camilo Sesto". Aparece na Televisión Española como solista interpretando "Buenas noches", adaptación pop da célebre canción de berce de Johannes Brahms.

Na década de 1970 publicou varios discos, e participou en concursos como Canción 71, Festival da Canción do Atlántico en Puerto de la Cruz, o II Festival OTI da Canción ou o Festival de Viña del Mar. En 1975 estreou *Jesucristo Superstar* no teatro Alcalá-Palace de Madrid, obra orixinal de Andrew Lloyd Webber.

Proseguiu a década de 1980 con numerosas actuacións nos EUA e en Latinoamérica, ao tempo que seguiu compoñendo novos temas e editando discos. Na década de 1990 reduciu notablemente o seu número de actuacións por mor de problemas hepáticos. En 2000 gravou o musical de *The Phantom of the Opera*, de Andrew Lloyd Webber, se ben non se puido chegar a publicar o CD. Coa chegada de *Operación Triunfo*, compuxo varios temas para David Bustamante, e en 2002 lanzou o álbum *Alma*, co sinxelo *Mola mazo*.
Al Sears

**Al Sears**, nado en Macomb (Illinois) o 22 de febreiro de 1910 e finado en Nova York o 23 de marzo de 1990, foi un saxofonista e compositor de jazz.

## Traxectoria 
Debutou en 1927, entrando moi pronto a traballar na big band de Chick Webb (1928-1930). A comezos dos anos 1930, dirixiu diversos pequenos combos, aínda que abandonou a música durante un tempo. Xa na década de 1940, volverá á escena, con Andy Kirk e Lionel Hampton, así como á fronte dunha banda que incluía a Lester Young. En 1944 entra na orquestra de Duke Ellington, substituíndo a Ben Webster, permanecendo con el até 1949, cando realiza varias gravacións canda Johnny Hodges. Xa nos anos 1950, tocará en bandas de rhythm and blues e dirixirá unha empresa de edicións musicais, xunto a Budd Johnson.

## Véxase tamén 
### Ligazóns externas 
* *Right Now Right Now*, vídeo da Big Al Sears Band
Río Cabriel

[260px|miniatura|O río Cabriel en [Enguídanos (Cuenca)]]
O **Cabriel** (en valenciano: *Cabriol*) é un río do leste de España, un dos principais afluentes do río Xúcar. Ten unha lonxitude de 220&nbsp;km, unha conca de 4.754,2&nbsp;km² e un caudal anual medio de 220,82 hm³.

Nace ao pé da Muela de San Juan (Sistema Ibérico) no municipio de Albarracín, na provincia de Teruel. Segue polos municipios de Salvacañete, Alcalá de la Vega, Boniches, Campillos-Paravientos, Pajaroncillo, Villar del Humo, Cardenete, Enguídanos e Mira. A partir de aquí a canle do río serve de fronteira natural entre a provincia de Cuenca e a provincia de Valencia, ata chegar á paraxe dos Cárceres, onde fai de fronteira entre a provincia de Albacete e Valencia, entrando en Valencia por Casas del Río (Requena), e únese ao Xúcar na localidade de Cofrentes.

Os seus principais afluentes pola dereita son o río Laguna e o Guadazaón. Pola esquerda o río Vencherque, o río San Martín e o río de Mira.
Aaron Klug

**Aaron Klug**, OM, FRS, nado o 11 de agosto de 1926 en Zelvas (Lituania) e finado o 20 de novembro de 2018, foi un químico e biofísico británico de orixe lituana galardoado co Premio Nobel de Química no ano 1982.

## Traxectoria 
Aos dous anos a súa familia mudouse a Durban, Suráfrica, onde se graduó en química na Universidade de Witwatersrand en Johannesburgo, e estudou cristalografía na Universidade de Cidade do Cabo antes de irse a Inglaterra, completando o seu doutoramento en Trinity College, da Universidade de Cambridge en 1953, universidade da cal foi o director do laboratorio de Bioloxía Molecular entre 1986 e 1996.

Entre 1995 e 2000 presidiu a Royal Society.

Membro da Royal Society de Londres, foi o seu presidente entre os anos 1995 e 2000, tamén é membro da Academia de Ciencias Francesa. En 1988 foi nomeado sir e en 1995 foille concedida a Orde do Mérito por parte da raíña Isabel II do Reino Unido.

## Investigacións científicas 
En Londres colaborou con Rosalind Franklin, descubridora da estrutura do ADN. Demostrou un grande interese polo estudo dos virus, e durante a súa estancia alí descubriu as estruturas dalgúns deles.

Nos anos 1960 interesouse polas técnicas para discernir a estrutura dos cristais para a súa aplicación en bioloxía.

Nos anos 1970, Klug usou os métodos de diagramas de difracción de raios X, que, combinados coa microscopía electrónica, permitiulle descifrar os complexos proteínicos do ácido nucleico, así como a obtención de imaxes tomadas en diferentes ángulos, e combinándoas logrou reconstrucións tridimensionais dalgunhas proteínas.

## Distincións 
En 1982 foi galardoado co Premio Nobel de Química *polo desenvolvemento de métodos cristalográficos para descifrar os complexos proteínicos dos ácidos nucleicos*.Ademais, Klug logrou a Medalla Copley en 1985.

## Notas 
### Ligazóns externas 
* Páxina do Instituto Nobel, Premio Nobel de Química 1982 
* Autobiografía na páxina do Instituto Nobel 1982 
* Aaron Klug en Biografías y vidas
* Perfil de Aaron Klug en NNDB
Carballizos

O topónimo **Carballizos** pode referirse a:

;En Galiza
***Carballizos**, lugar da parroquia da Laxe, no concello de Chantada;
***Carballizos**, lugar da parroquia de Calvelle, no concello do Pereiro de Aguiar.

## Véxase tamén
### Outros artigos
***A Carballiza**, lugar da parroquia de Baldráns, no concello de Tui.
Lingua valoa

O **valón** (*walon*) é unha lingua romance que se falaba polo pobo valón como primeira lingua en gran parte (70%) da Rexión Valoa de Bélxica e algunhas vilas do norte de Francia (preto de Givet) até mediados do século XX. Pertence ao grupo de linguas de oïl, cuxo membro máis prominente é a lingua francesa. Os antecedentes históricos da súa formación foi a extensión do territorio, xa dende o 980, do Principado de Liexa, ao sur e ao oeste. O valón está clasificado como definitivamente en perigo polo Libro Vermello das Linguas Ameazadas da UNESCO

A pesar da súa rica literatura, a cal comezou de forma anónima no século XVI e con autores coñecidos dende 1756, o uso do valón diminuíu notablemente dende a anexión francesa de Valonia en 1795. Este período estabeleceu na zona ao francés como lingua da prestixio social, moito máis do que podía ser antes. Aínda que Bélxica obtivo a súa independencia en 1830, o francés estableceuse como o idioma principal no ensino en gran parte do país. Despois de primeira guerra mundial, as escolas públicas proporcionaron educación en lingua francesa a tódolos nenos, inducindo unha denigración do valón e acompañado dunhas ordes oficiais en 1952 para castigar o seu uso nos centros de ensino. Posteriormente, dende mediados do século XX, a transmisión xeracional da lingua reduciuse, convertendo ao valón practicamente nunha lingua morta. Hoxe en día apenas é falado entre os mozos.

Numerosas asociacións, especialmente compañías de teatro, están a traballar para manter a lingua viva. A nivel gobernamental, o valón está oficialmente recoñecido como unha *langue régionale endogène* (lingua rexional endóxena). O sistema Feller (1900) regulariza a transcrición dos diferentes acentos. Ademais, dende a década de 1990, estabeleceuse unha ortografía unificada, que non goza de recoñecemento oficial. Cómpre non confundir o valón co francés de Valonia, o cal difire do francés falado en Francia nalgúns puntos menores do léxico e a pronuncia.

## Notas 
## Véxase tamén 
### Outros artigos 
* Wikipedia en valón
### Ligazóns externas 
* O valón en Ethnologue
Jakarnir Vestmannaeyjum

O **Jakarnir Vestmannaeyjum** foi un equipo de hóckey sobre xeo de Vestmannaeyjar, Islandia. Durante o seu período de actividade competiu na Liga Islandesa de Hóckey Xeo, tamén denominada *Islandsmot Meistaraflokks*.
## Véxase tamén
### Ligazóns externas
* Información do club en Eurohockey.net
* Equipos islandeses de hóckey sobre xeo no sitio da Federación Islandesa de Hóckey sobre Xeo
Narfi frá Hrísey

O **Narfi frá Hrísey** foi un equipo de hóckey sobre xeo de Hrísey, Islandia. Foi fundado en 1964 e competiu na Islandsmot Meistaraflokks ata a súa desaparición no 2010.
## Véxase tamén
### Ligazóns externas
* Sitio web do club
* Información do club en Eurohockey.net
Resposta sexual humana

[miniatura|200px|dereita|[Gustav Klimt, *Muller sentada de coxas abertas*, 1913.]]

Chámase **resposta sexual humana** ó conxunto de cambios psicofisiolóxicos que se producen no corpo humano ante un estímulo sexual, sexa cal for a fonte de desexo ou de excitación. Estes cambios prodúcense en calquera tipo de relación sexual e en calquera conduta sexual, e poden terminar en orgasmo ou non. No ámbito fisiolóxico, os cambios máis significativos que experimenta o corpo son:

* Afluencia de sangue ós vasos sanguíneos: as veas dilátanse e énchense de sangue (vasoconxestión), o cal provoca que o pene e o clítoris se poñan erectos.
* Aumento da tensión muscular (miotonía), o cal posibilita a súa posterior relaxación durante o orgasmo).

Estas dúas reaccións do organismo son as que producen as sensacións de calor, excitación, axitación ou rubor nas relacións sexuais.

## Etapas das relación sexuais 
[miniatura|200px|dereita|[Otto Mueller, *Stehendes Liebespaar*, 1919.]]
[miniatura|200px|dereita|[Leonardo da Vinci, *Coito dun home e unha muller seccionados*, 1492.]]
[miniatura|200px|dereita|[Gian Lorenzo Bernini, *Trasfigurazione di santa Teresa*, 1652.]]

De xeito esquemático, dentro da resposta tipo de todo individuo fronte ás relacións sexuais, definíronse catro etapas.

### Resolución 
Todos os cambios corporais experimentados van revertendo pouco a pouco, volvendo á posición de repouso. A persoa experimente unha relaxación mental e corporal moi profundas.

## Notas 
## Véxase tamén 
### Outros artigos 
* Relación sexual humana
Virgin Records

**Virgin Records** é unha discográfica británica fundada polos empresarios británicos Richard Branson, Philip Newell e Nik Powell en 1972. Foi vendida a Thorn EMI en 1992 e as súas operacións estadounidenses foron fusionadas con Capitol Records no ano 2007, creando así o Capitol Music Group.
## Historia 
Branson e Powell tiña inicialmente unha pequena tenda de discos chamada Virgin Records and Tapes en Notting Hill Gate, Londres, especializada en importacións de álbums de krautrock. Despois de que a tenda fora un éxito pensaron e crear un selo discográfico.

A súa primeira edición foi o álbum de rock progresivo *Tubular Bells*, do multi-instrumentista Mike Oldfield, publicado no ano 1973. Pouco despois seguíronlle destacadas edicións de krautrock, incluíndo o álbum *Phaedra* de Tangerine Dream, e *The Faust Tapes* e *Faust IV* de Faust.

A pesar de que Virgin foi inicialmente un dos selos clave para o rock progresivo inglés e europeo, o contrato en 1977 cos Sex Pistols fixo que se movese cara ao novo son que estaba xurdindo na época. Pouco despois, a tenda de Notting Hill record shop (sobre a que estaba situada a oficina do selo) foi asaltada pola policía por ter na súa fiestra un cartel de promoción do disco ''Never Mind the Bollocks, Here's the Sex Pistols* dos Sex Pistols. Máis tarde asinaron con máis grupos de new wave como Boxer, Culture Club, Fingerprintz, Gillan, Holly and the Italians, Human League, Magazine, The Motors, Penetration, The Ruts Shooting Star, Simple Minds e XTC.

Despois de experimentar con varis deseños alternativos en 1975 e 1976, o actual logo de Virgin foi creado en 1978. Este foi usado por vez primeira no álbum de Mike Oldfield *Incantations'', no ano 1978. Pouco a pouco foise adoptando noutras empresas do grupo Virgin, como na súa aeroliña Virgin Atlantic Airlines.

### Venda a Thorn EMI 
Virgin Records foi vendida por Branson a Thorn EMI en xuño de 1992 por 1 millón de dólares, cunha cláusula especial de non-competencia que impedía a Branson fundar unha nova discográfica nos seguintes cinco anos. Branson vendeu Virgin Records para financiar Virgin Atlantic Airways, que nese tempo tiña unha forte competencia por parte de British Airways.

## Véxase tamén 
### Ligazóns externas 
* Páxina do selo
Riazón

O topónimo **Riazón** pode referirse a:

;En Galiza
***Riazón**, lugar da parroquia de Veascós, no concello de Carballedo;
***Riazón**, lugar da parroquia de San Mamede de Carnota, no concello de Carnota;
***Riazón**, lugar da parroquia da Laxe, no concello de Chantada;
***Riazón**, lugar da parroquia de Ombreiro, no concello de Lugo;
***Riazón**, lugar da parroquia de Sobrada de Aguiar, no concello de Outeiro de Rei;
***Riazón**, lugar da parroquia de San Román, no concello de Santiso.

## Véxase tamén
### Outros artigos
***Riazoas**, lugar da parroquia de Brión, no concello de Brión.
Lista de ríos de España

250px|miniatura|Cuncas hidrográficas

**Lista de ríos de España**, ordenados desde a fronteira do País Vasco con Francia en sentido antihorario ata a fronteira de Cataluña con Francia.

## Véxase tamén 
### Outros artigos 
* Ríos de Galicia
* Xeografía de España
Moraime, Moraime, Muxía

**Moraime** é un lugar da parroquia do Moraime no concello coruñés de Muxía na comarca de Fisterra. Tiña 13 habitantes no ano 2009 segundo datos do Instituto Nacional de Estadística, dos cales 7 eran homes e 6 eran mulleres.

## Lugares e parroquias
### Lugares de Moraime
### Parroquias de Muxía
Andrew Lloyd Webber

**Andrew Lloyd Webber**, Barón de Sydmonton, nado en South Kensington, Londres, o 22 de marzo de 1948, é un compositor británico e un dos compositores teatrais máis renomeados de finais do século XX con obras que se mantiveron con grande éxito tanto en Broadway como no West End londiniense. Produciu 16 musicais, dúas bandas sonoras e unha misa de Réquiem en latín.

## Véxase tamén 
### Ligazóns externas 
* Sitio Web oficial dos musicais de Lloyd Webber
Hazas

**Hazas** pode referirse a:

* **Hazas**, localidade e capital do municipio de Liendo, en Cantabria.
* **Hazas**, localidade do municipio de Soba, en Cantabria.
* **Hazas de Cesto**, concello de Cantabria, situado na Comarca de Trasmiera.
Acueduto de Lugo

O **acueduto de Lugo** foi un acueduto romano, a entrada de auga a *Lucus Augusti*. Hoxe soamente se conservan unhas poucas ruínas.

## Características 
Lugo contaba, debido ao seu carácter de núcleo urbano, cunha traída de auga de certa entidade. Sábese da existencia dun acueduto que ía dende o barrio de Pías e o Castiñeiro (a uns 1,5 quilómetros ao noroeste da antiga cidade) até o recinto urbano. Aínda que non se sabe con exactitude a data de construción desta obra hidráulica, sábese que arredor do século III (cando se construíu a Muralla) debía estar rematado xa que a atravesaba á altura da actual porta de San Fernando.

Foi arranxado a mediados do século XVIII polo bispo Izquierdo e demolido na súa totalidade en 1947.

## Notas 
## Véxase tamén 
### Outros artigos 
* Historia de Lugo

### Ligazóns externas 
* Lvcvs Avgusti. El Acueducto.
Confederación Asiática de Fútbol

A **Confederación Asiática de Fútbol** (en inglés: *The Asian Football Confederation*), tamén coñecida como **AFC**, é a confederación de asociacións nacionais de fútbol en Asia e Australia. É o máximo ente deste deporte no continente e é unha das seis confederacións pertencentes á FIFA. Foi fundada en 1954 e a súa sede central atópase na cidade de Kuala Lumpur, en Malaisia.

Tamén opera a Liga de Campións da AFC (*AFC Champions League*), unha competición anual dos clubs campións e gañadores de copas das catorce federacións asiáticas de fútbol máis fortes; a Copa AFC unha competición anual dos clubs campións e gañadores de copas das seguintes catorce federacións asiáticas de fútbol máis fortes; e a Copa do Presidente AFC para os campións das federacións asiáticas máis débiles. Devandito torneo formouse nos anos 2002 e 2003 coa *amalgamación da Copa Asiática de Campións e a Copa de Gañadores da Copa Asiática. E desde hai poucos anos tamén se xoga a Supercopa da AFC (*Asian Super Cup*), unha copa adicional ao estilo da Copa da UEFA, pero con formato de clasificación diferente.

## Membros asociados 
miniatura|200px|Asia.

Un total de 46 asociacións nacionais de fútbol pertencen á AFC. Na actualidade está subdividida en 4 rexións. A continuación están os equipos nacionais distribuídos por zona (pero os de centro e sur non están segundo a súa federación rexional):

### Federación de fútbol da ASEAN (AFF) 
### Federación de fútbol do leste de Asia (EAFF) 
: * A NMIFA foi fundada en 2005, asociouse á EAFF en 2007 e foi admitida como membro de pleno dereito en setembro de 2008. En 2009 foi admitida pola AFC como membro non pleno, sen estar afiliada á FIFA.

### Federación de fútbol do Oeste de Asia (WAFF) 
### Federación de fútbol do Centro e Sur de Asia (CAFF & SAFF) 
## Torneos 
### Torneos de seleccións 
#### Competicións masculinas 
* Torneos da Confederación
** Clasificación para a Copa Mundial de Fútbol
** Copa Asiática
** Copa Desafío da AFC
** Campionato futsal da AFC
** Campionato Sub-19 da AFC
** Campionato Sub-16 da AFC
* Torneos Rexionais
** **ASEAN**: Campionato de fútbol da ASEAN
** **Este de Asia**: Campionato de Fútbol do leste de Asia
** **Sur de Asia**: Copa Federación do sur de Asia
** **Oeste de Asia**: Campionato da Federación de Fútbol de Asia Occidental
** **Golfo**: Copa de Naciones do Golfo

#### Competicións femininas 
* Torneos da Confederación
** Copa Asiática feminina da AFC
** Campionato Sub-19 feminino da AFC
** Campionato Sub-16 feminino da AFC

### Torneos de clubs 
* Liga de Campións da AFC
* Copa AFC / Segundo Liga Campións da AFC
* Copa Presidente da AFC
* Women's Club Championship
* Supercopa da AFC *(desaparecido)*
* Recopa da AFC *(desaparecido)*

## Notas 
## Véxase tamén 
### Ligazóns externas 
* Sitio web oficial da AFC 
* Sitio da Liga de Campións da AFC 
* Sitio da Copa AFC
Vai Peua

**Tamaiti Vai Peua**, nado o 10 de decembro de 1950 en Rarotonga, é un político das Illas Cook.

## Traxectoria 
Peua é orixinario da illa de Pukapuka, onde comezou os seus estudos, traballou para a administración pública. En 2006 comezou a súa carreira política presentándose para o Parlamento pola circunscrición de Pukapuka-Nassau coa etiqueta do Partido das Illas Cook, aínda que en 2007 deixou o partido declarándose independente.

En agosto de 2010 o Partido das Illas Cook non o seleccionou como candidato para as eleccións dese ano polo que buscou presentar a súa candidatura como demócrata, pero finalmente foi como independente, perdendo o escano.

## Notas 
## Ligazóns externas 
* Perfil no Parlamento das Illas Cook
Volkswagen Tarek

O **Volkswagen Tarek** é un automóbil prototipo de tracción traseira deseñado para a competición off-road. Foi deseñado como un experimento para adquirir experiencia en competicións deste tipo e para a posterior realización doutro coche, o Volkswagen Race Touareg. Foi presentado no Salón de Essen a finais de 2002, e debutou no Rally Dakar de 2003.

## Notas 
## Véxase tamén 
### Outros artigos 
* Volkswagen Race Touareg

### Ligazóns externas 
* Reportaxe VW Tarek, accedido o 14 de xaneiro de 2011, .
María Elena Walsh

miniatura|200px|María Elena Walsh.
**María Elena Walsh**, nada en Ramos Mejía, Buenos Aires o 1 de febreiro de 1930 e finada en Buenos Aires o 10 de xaneiro de 2011, foi unha poetisa, escritora e cantautora arxentina.

## Traxectoria 
Especialmente famosa polas súas obras infantís, entre as que destacan o personaxe/canción *Manuelita la tortuga* e os libros *Tutú Marambá*, *El reino del revés* e *Dailan Kifki*, foi tamén autora de difundidas cancións populares para adultos, entre elas *Como la cigarra*, *Serenata para la tierra de uno* e *El valle y el volcán*. Outras cancións da súa autoría que integran o cancioneiro popular arxentino son *La vaca estudiosa*, *Canción de Titina*, *El Reino del Revés*, *La pájara Pinta*, *La canción de la vacuna* (El brujito de Gulubú), *La reina Batata*, *El twist del Mono Liso*, *Canción para tomar el té*, *En el país de Nomeacuerdo*, *La familia Polillal*, *Los ejecutivos*, *Zamba para Pepe*, *Canción de cuna para un gobernante*, *Oración a la justicia*, *Dame la mano y vamos ya* etc. Entre os seus álbums destacados están *Canciones para mirar* (1963) e *Juguemos en el mundo* (1968).

A coñecida película de animación *Manuelita* (1999), dirixida por Manuel García Ferré para o público infantil, inspírase no seu famoso personaxe e reúne as súas cancións.

Entre 1951 e 1963 formou o dúo Leda y María xunto a Leda Valladares e entre 1985-1989 foi designada polo presidente Raúl Alfonsín para integrar o Consejo para la Consolidación de la Democracia. Entre os artistas que difundiron o cancioneiro de María Elena Walsh destacan o Cuarteto Zupay, Luis Aguile, Mercedes Sosa, Jairo, Rosa León e Joan Manuel Serrat.

Publicou máis de 20 discos e escribiu mas de 50 libros na súa carreira.
José Mangriñán

**José Mangriñán Diago**, nado en La Vall d'Uixó (Castelló) o 11 de marzo de 1930 e finado en Vila-real o 22 de agosto de 2006, foi un futbolista español. Xogaba de centrocampista.

Xogou en numerosos equipos valencianos, entre eles o Mestalla (co que logrou o ascenso a Primeira na tempada 1951/52), o Valencia CF, o Hércules, o CD Castellón ou o Villareal CF, ademais de no Deportivo da Coruña (na tempada 1953/54).

## Véxase tamén 
### Ligazóns externas 
* Datos do xogador en bdfutbol.com
Lars von Trier

**Lars von Trier**, nado co nome de **Lars Trier** en Copenhague o 30 de abril de 1956, é un director de cine dinamarqués, un dos creadores do movemento Dogma 95. Salienta sobre todo pola súa forte personalidade creativa e é considerado un dos directores máis innovadores e multidisciplinares do cine actual, a pesar da controversia dalgunhas das súas obras.

## Traxectoria 
Estudou na escola de cine de Copenhaguen. En 1981 e 1982, aínda como estudante, gañou varios premios no Festival de Cine de Múnic. A súa primeira película foi *The Element of Crime* (1984), que acadou un premio polo seu logro técnico no Festival de Cine de Cannes. Esta película é a primeira da triloxía europea, continuada por *Epidemic* (1987) e *Europa* (1991), unha comedia negra localizada en Alemaña na posguerra da segunda guerra mundial.

Fundou xunto a Thomas Vinterberg o movemento *Dogma 95*, valorando retomar historias máis cribles na industria do cinema, afastándose dos efectos especiais e facendo un uso técnico mínimo.

### Perfil polémico 
En 2010, no Festival de Cannes, autoproclamouse o mellor realizador de cinema do momento. Un ano despois, o 19 de maio de 2011, o Festival de Cannes declarou o cineasta *persona non grata*, coa conseguinte expulsión do festival.

A polémica desatouse tras uns comentarios vertidos por Trier:

As declaracións fíxoas á mañá e esa mesma tarde emitiu un comunicado público no que pedía desculpas:

Ó día seguinte foi expulsado do festival.

## Filmografía 
* *Ochidégartneren* (1977)
* *Menthe – la bienheureuse* (1979)
* *Nocturne* (1980 – 1981)
* *Den Sidste Detalje* (1981)
* *Befrielsesbilleder* (1982)
* * Forbrydelsens Element* (1984)
* *Epidemic* (1988)
* *Medea* (1988, TV)
* *Europa* (1991)
* *Riget* (1994, miniserie de televisión)
* *Breaking the Waves* (1996; primeira parte da triloxía *Golden Heart*)
* *Riget II* (1997; miniserie de televisión)
* *Idioterne* (1998; segunda parte da triloxía *Golden Heart*)
* *D-dag* (2000; televisión)
* *D-dag – Lise* (2000; televisión)
* *Dancer in the Dark* (2000; terceira parte da triloxía *Golden Heart*)
* *D-dag – Den færdige film* (2001; televisión)
* *Dogville* (2003; primeira parte da triloxía *USA*)
* *De fem benspænd* (segmento "The Perfect Human: Avedøre, Denmark"; 2003)
* *Manderlay* (2005; segunda parte da triloxía *USA*)
* *Direktøren for det hele* (2007) 
* *Antichrist* (2009)
* *Wasington* (2011; terceira parte da triloxía *USA*)
* *Melancholia* (2011)
* *Nymphomaniac* (2013)

## Notas
Cristina Brea Lodeiro

**Cristina Brea Lodeiro**, nada en Vigo en 1973, é unha artista plástica galega, especializada na fotografía e o gravado.

## Traxectoria 
Licenciouse en Belas Artes na facultade de Belas Artes de Pontevedra, e realizou un máster organizado polo Centro Internacional da Estampa Contemporánea de Betanzos. Actualmente é profesora de debuxo no IES Alexandre Bóveda de Vigo.

Colaborou con fotografías no deseño de dous discos de Son de seu, un de Mercedes Peón e o da Señora Carmen.

## Véxase tamén 
### Ligazóns externas 
*
José Antonio Vilariño Bruzos

**José Antonio Vilariño Bruzos**, nado na Coruña o 16 de xaneiro de 1952 e finado na mesma cidade o 27 de outubro de 2020, foi un futbolista galego, coñecido como **Piño**. Xogaba de dianteiro.

## Traxectoria 
Formouse como futbolista no Club Unión Sportiva e aos 16 anos fichouno o Deportivo da Coruña. Xogou catro tempadas no filial branquiazul, xogando 105 partidos oficiais, a maioría en Terceira División, e marcando 26 goles, ao mesmo tempo que traballaba como mandadeiro do Deportivo.

Na tempada 1972/73 deu o salto ao primeiro equipo, adestrado por Arsenio Iglesias, debutando en Primeira División o 6 de maio de 1973 fronte ao Sporting de Gijón no Molinón. Xogou catro tempadas máis no club coruñés, unha delas en Segunda División B, ata que en agosto de 1977 foi traspasado ao Salamanca. Co equipo salmantino só xogou un partido e en abril de 1979 fichou polo Real Valladolid.

Tras a súa retirada foi moi activo na asociación de veteranos do Deportivo.

## Notas
Luis García Mosquera

**Luis García Mosquera**, nado en Viveiro o 13 de maio de 1946 e finado o 12 de xaneiro de 2024, foi un futbolista galego, que xogaba de defensa.

## Traxectoria 
Naceu en Viveiro e aos 14 anos trasladouse á rúa Vizcaya da Coruña. Alí ingresou no Liceo de Monelos, onde xogou primeiro como xuvenil e logo dous anos na categoría de modestos. En novembro de 1964, Vizoso levouno para o Fabril, no que xogou durante catro campañas ata que no verán de 1968 pasou ao Deportivo da Coruña. 

Na tempada 1968–69 debutou co Deportivo en Primeira División, na primeira xornada de liga contra o CD Málaga a domicilio que rematou con derrota deportivista (3–1). Nesa campaña participou en 27 partidos, formando parte da defensa habitual no esquema de Cheché Martín, acompañado por José Domínguez, José Manuel Sertucha e Antonio Benlloch.

Xogou un total de oito tempadas no Deportivo, disputando máis de 200 partidos e vivindo tres descensos e dous ascensos. En 1976 fichou polo Getafe Deportivo de Segunda División, no que militou durante unha tempada antes de retirarse e volver á Coruña.

## Notas 
## Véxase tamén 
### Ligazóns externas 
* Datos do xogador en bdfutbol.com
Vessels

**Vessels** son unha banda de post-rock formada en setembro de 2005 en Leeds, Inglaterra. Está integrada por Tom Evans (guitarra, voz), Tim Mitchell (batería), Martin Teff (guitarra, baixo), Lee J. Malcolm (guitarra, voz), Peter Wright (guitarra, voz, teclado, baixo).

## Discografía 
### Álbums 
* *White Fields & Open Devices* - (2008).
* *Retreat* - (2009). Colección de remixes e caras B.
* *Helioscope* - (2011).

### EPs 
* *Vessels* EP - (2006).

### Singles 
* "Yuki / Forever The Optimist" - (2007).
* "Two Words and a Gesture" - (2007).
* "A Hundred Times In Every Direction" - (2008).
* "Meatman" - (2010).

## Notas 
## Véxase tamén 
### Ligazóns externas 
* Web oficial.
José Ramón Lamelo

**José Ramón Lamelo Pérez**, nado en Monforte de Lemos o 25 de abril de 1942 e finado en Pontevedra o 25 de xuño de 2025, foi un futbolista e adestrador galego. Xogaba de dianteiro e desenvolveu case toda a súa carreira como xogador no Deportivo da Coruña.

## Traxectoria 
Tras xogar no Español SD da Coruña asinou co Deportivo en setembro de 1959, con 17 anos, xunto ao seu compañeiro do Español, Guillermo. Debutou co primeiro equipo en Segunda División o 18 de setembro de 1960, no partido da segunda xornada fronte ao Salamanca en Riazor, anotando un dos tres goles do seu equipo (3-2). Disputou un total de 12 partidos esa tempada. Na tempada 1961/62 marchou cedido ao Racing de Ferrol, de novo xunto a Guillermo. 

Tras dous anos en Ferrol volveu ao Deportivo no verán de 1963, facéndose cun posto de titular. Anotou 14 goles durante a tempada, na que o Deportivo se proclamou campión da Segunda División. Na 1964/65 debutou en Primeira División, aínda que participou tan só en 6 partidos, sen marcar ningún gol. Os seus números foron semellantes nas seguintes tempadas, nas que o Deportivo descendeu e ascendeu varias veces. Permaneceu no club até xuño de 1968, momento no que rematou o seu contrato, pechando o seu paso polo Deportivo cun total de 62 partidos e 18 goles

A continuación foi contratado polo Granada, pero finalmente o club non lle fixo ficha. Disputou un partido co Racing de Santander na Terceira División, na derradeira xornada da tempada 1968/69 contra o Bilbao Athletic.

Trala súa retirada tivo unha modesta carreira como adestrador, dirixindo a Cultural Leonesa, o Cacereño, o Lugo, o Tenerife e o Mensajero. Foi tamén o encargado de confeccionar a selección coruñesa de modestos que disputou o histórico partido amigable contra a selección do Camerún en Elviña, que serviu de preparación ao combinado africano para o Mundial de 1982. Faleceu en Pontevedra o 25 de xuño de 2025, sendo soterrado no cemiterio de Santo Amaro de Mourente.

## Palmarés 
;Deportivo
* **Segunda División (3):** 1963–64, 1965–66, 1967–68

## Notas 
## Véxase tamén 
### Ligazóns externas 
* Datos do xogador en bdfutbol.com
Argoños

**Argoños** é un municipio da comunidade autónoma de Cantabria (España). Limita polo norte con Noja, polo oeste con Arnuero, polo sur con Escalante e polo leste con Santoña e a súa baía. Está situado na comarca de Trasmiera.

Aínda estando moi preto do mar, non linda con este directamente. O pequeno porto que posúe, que se atopa no barrio de Ancillo, ten acceso ao mar a través das marismas de Santoña, Victoria e Joyel.

Desde finais do século XX debido á súa situación, cerca da praia de Berria de Santoña, ademais das de Noja, fixeron que Argoños se converta en lugar residencial e de veraneo.

## Localidades 
* Ancillo.
* **Argoños** (Capital).
* Cerecedas.
* Santiuste.

## Núcleo de poboación 
Argoños é tamén a localidade capital do concello. Está situada a 24 metros sobre o nivel do mar, e no 2008 contaba cunha poboación de 533 habitantes (INE). Destaca nela a igrexa do Salvador, con elementos do século XVI.

## Economía 
[miniatura|Muíño de mareas en Argoños. Está situado na zona de El Ribero, pertencente ás [marismas de Santoña, Victoria e Joyel.]]
O marisqueo e a pesca foi unha das bases da economía local, como tamén a gandaría. 
Un 8,7 % da poboación de Argoños emprégase no sector primario, un 15,5 % na construción, un 20,9 % na industria e por último un 54,9 % no sector servizos.

## Demografía 

Fonte: INE

## Administración 
Polo incremento demográfico, a corporación municipal no 2007 incrementouse de 7 a 9. As seguintes táboas mostran os resultados das eleccións municipais de 2003 e 2007.

* Alcalde electo: Juan José Barrotabeña Manso (PP).
|

* Alcalde electo: Juan José Barrotabeña Manso (PP).
|}

## Festas 
[400px|miniatura|none|Argoños visto desde o norte, coas [marismas de Santoña, Victoria e Joyel|marismas de Santoña á esquerda, o monte Montehano de Escalante no centro e a Cordilleira Cantábrica no fondo.]]
* 3 de agosto, San Esteban (Ancillo).
* 16 de agosto, San Roque (**Argoños**).

## Véxase tamén
Yeardley Smith

miniatura|Yeardley Smith en 2007.
**Yeardley Smith**, nada en París o 3 de xullo de 1964, é unha actriz estadounidense.

## Traxectoria 
Filla de pais estadounidenses, mudou a súa residencia en 1966. Estudou teatro e converteuse nunha actriz profesional en 1982. En 1984 residía en Nova York e actuaba na produción de Broadway *The Real Thing*. O seu primeiro filme foi *Heaven Help Us* (1985), seguido de *The Legend of Billie Jean* (1985) e *Maximum Overdrive* (1986). Trasladouse aos Ánxeles realizando un papel recorrente na serie *Brothers* (1986-1989). En 1987 presentouse a un casting para unha serie de curtas sobre unha familia disfuncional en *The Tracey Ullman Show*, pensando no papel de Bart Simpson, pero o director de casting pensou que a súa voz se adaptaba mellor ao personaxe de Lisa Simpson, deulle voz durante tres tempadas en *The Tracey Ullman Show*, e a partir de 1989 na serie *The Simpsons*, polo seu traballo recibiu un Emmy.

Asemade de *The Simpsons*, Smith actuou na comedia de situación ''Herman's Head* (1991-1994) facendo o personaxe de Louise, e tivo papeis recorrentes como Marlene en *Dharma & Greg*, e Penny en dous episodios de *Dead Like Me*. Pero tamén seguiu a actuar en filmes, como *Just Write* (1997) ou *As Good as It Gets* (1997). No ano 2004 interpretou o monólogo *More'' no Union Square Theatre de Nova York.
Horas de luz

***Horas de luz*** é unha película española dirixida por Manolo Matji.

## Argumento 
Juan José Garfia (Alberto San Juan) comete 3 asasinatos e é condenado a 100 anos de cadea. É un preso rebelde e é trasladado varias veces de prisión por ser autor de motíns. 
Un día coñece a Marimar (Emma Suárez), unha enfermeira do cárcere, coa que xurdirá o amor.

## Comentarios 
* Está baseada en feitos reais.
* Os corredores do antigo hospital militar do Xeneralísimo, na rúa de Isaac Peral de Madrid, serviron de escenario para recrear a prisión
* No 2006, a parella protagonista (Alberto San Juan e Emma Suárez) tamén traballaron xuntos na película *Bajo las estrellas*.

## Premios 
### Goya 2005 
### Festival de Cine de San Sebastián 2005 
* Candidata á Cuncha de Ouro (por mellor película).
Three Dollar Bill, Yall$

***Three Dollar Bill, Yall$*** é o álbum de estrea da banda estadounidense Limp Bizkit, editado o 1 de xullo de 1997 a través do selo Flip Records. Foi producido por Ross Robinson e foi certificado dúas veces platino pola RIAA en xullo do ano 2001. Contén os sinxelos "Counterfeit", "Sour" e "Faith".

## Listaxe de cancións